
Raport de specialitate
privind rectificarea bugetului de venituri și cheltuieli pe anul 2024
 al  Direcției de Asistență  Socială 
             Direcția de Asistență Socială, realizează, la nivel local, măsuri de asistență și protecție socială în ceea ce privește protecția copilului, a familiei, a persoanei vârstnice, a persoanei cu handicap, precum și a altor persoane aflate în dificultate.

De asemenea, Direcția de Asistență Socială elaborează politici și strategii, programe și proiecte de dezvoltare comunitară în vederea prevenirii situațiilor de risc la care sunt expuse grupuri sau comunități aflate într-o stare de nevoie socială.
 
Serviciul Cabinete medicale școlare din structura Direcției de Asistență Socială este  format din 10 cabinete de medicină generală și 6 cabinete de medicină dentară ale căror cheltuieli se regăsesc în bugetul pentru anul 2024, dar care nu acoperă necesarul pentru cheltuielile de personal până la finele a.c. Pentru achitarea drepturilor salariale aferente lunii noiembrie este necesar suplimentarea bugetului de venituri și cheltuieli, la capitolul bugetar  66, subcapitolul 66.02.08 – Servicii de sănătate publică, Titlul I – Cheltuieli de personal cu suma de 1.030.000 lei. Menționăm că Direcția de Sănătate Publică Mehedinți asigură cheltuielile de personal, conform Ordinului ministrului sănătății și al ministrului educației nr. 2508/4493/2023.
Pentru perioada sezonului rece, Direcția de Asistență Socială acordă  protecție socială pentru consumatorii vulnerabili, conform Legii nr. 226/2021. 

Având în vedere numărul mare de dosare întocmite de persoanele care beneficiază de ajutor pentru încălzirea locuinței cu combustibili solizi pentru  sezonul rece (aproximativ 600 de dosare), precum și de suplimentul de energie ce se acordă lunar pe parcursul întregului an, s-a constatat că sumele prevăzute în bugetul pentru anul 2024 sunt insuficiente, motiv pentru care solicităm suplimentarea bugetului cu suma de 250.000 lei, care conform art.28 din Legea nr. 226/2021 privind stabilirea măsurilor de protecție socială pentru consumatorul vulnerabil de energie se asigură din bugetul de stat, prin bugetul Ministerului Muncii și Protecției Sociale.
Față de cele relatate  propunem rectificarea bugetului de venituri și cheltuieli al Direcției de Asistență  Socială  cu suma de 1.280.000 lei, conform anexei.

